stanford-oval/wikipedia huggingface dataset:
อนุสาวรีย์ชัยสมรภูมิ

สำหรับสถานีรถไฟฟ้าบีทีเอส สายสุขุมวิท ดูที่ สถานีอนุสาวรีย์ชัยสมรภูมิ
| --- | --- |
อนุสาวรีย์ชัยสมรภูมิในเดือนกรกฎาคม พ.ศ. 2550

ผู้ออกแบบ: หม่อมหลวงปุ่ม มาลากุล
ประเภท: อนุสาวรีย์
ความสูง: 50 เมตร
เริ่มก่อสร้าง: พ.ศ. 2484
สร้างเสร็จ: พ.ศ. 2485
การเปิด: 24 มิถุนายน พ.ศ. 2485
อุทิศแด่: ทหาร ตำรวจ และพลเรือนที่เสียชีวิตไปในกรณีพิพาทอินโดจีนและสมรภูมิอื่น ๆ
 ทางแยก
ชื่ออักษรไทย: อนุสาวรีย์ชัยสมรภูมิ
ชื่ออักษรโรมัน: Victory Monument
รหัสทางแยก: N107
ที่ตั้ง: แขวงทุ่งพญาไทและแขวงถนนพญาไท เขตราชเทวี กรุงเทพมหานคร
ทิศทางการจราจร
↑: ถนนพหลโยธิน » สะพานควาย-ห้าแยกลาดพร้าว
→: ถนนราชวิถี » แยกสามเหลี่ยมดินแดง
↓: ถนนพญาไท » แยกรางน้ำ
←: ถนนราชวิถี » แยกตึกชัย
 
อนุสาวรีย์ชัยสมรภูมิ เป็นอนุสาวรีย์ในกรุงเทพมหานคร โดยรอบเป็นวงเวียนอยู่กึ่งกลางระหว่างถนนพหลโยธิน ถนนราชวิถี และถนนพญาไท โดยตั้งอยู่ที่ กม.4+700 ของทางหลวงแผ่นดินหมายเลข 1 ซึ่ง กม.0+000 ได้เริ่มนับมาจากอนุสาวรีย์ประชาธิปไตย ถนนราชดำเนินกลาง โดยที่อนุสาวรีย์ชัยสมรภูมินี้เป็นจุดเริ่มต้นของการเรียกชื่อถนนพหลโยธิน
ประวัติ

อนุสาวรีย์ชัยสมรภูมิสร้างขึ้นเพื่อเทิดทูนวีรกรรมของทหาร ตำรวจ และพลเรือนที่เสียชีวิตไปในกรณีพิพาทระหว่างไทยกับฝรั่งเศส เรื่องการปรับปรุงพรมแดนไทยกับอินโดจีนฝรั่งเศส ซึ่งในครั้งนั้นมีผู้เสียชีวิต 59 คน ทั้งทหาร ตำรวจ และพลเรือน โดยพลเอก พระยาพหลพลพยุหเสนา เป็นผู้วางศิลาฤกษ์เมื่อวันที่ 24 มิถุนายน พ.ศ. 2484 และจอมพลแปลก พิบูลสงคราม เป็นผู้ทำพิธีเปิดเมื่อวันที่ 24 มิถุนายน พ.ศ. 2485 สถาปนิกผู้ออกแบบอนุสาวรีย์คือ หม่อมหลวงปุ่ม มาลากุล
ก่อนที่จะมีการสร้างวงเวียนอนุสาวรีย์ บริเวณจุดตัดของถนนพญาไท ถนนราชวิถี และถนนพหลโยธินนี้ มีชื่อเรียกว่า สี่แยกสนามเป้า
ประวัติ > ความหมาย

การออกแบบอนุสาวรีย์ของหม่อมหลวงปุ่ม มาลากุล มีแรงบันดาลใจสี่ประการ คือ
ปฏิบัติการของนักรบทั้ง 5 เหล่า (ทหารบก ทหารเรือ ทหารอากาศ ตำรวจ และข้าราชการพลเรือน)
ปฏิบัติการอย่างกล้าหาญของกำลังพลโดยเฉพาะ
อาวุธที่ทหารใช้สู้รบ
เหตุการณ์ที่สำคัญที่ต้องเปิดการสู้รบ
ประติมากรรมนักรบ 5 เหล่า (ทหารบก ทหารเรือ ทหารอากาศ ตำรวจ และข้าราชการพลเรือน) หม่อมหลวงปุ่มใช้ดาบปลายปืนซึ่งเป็นอาวุธประจำกายทหาร โดยใช้ดาบปลายปืนห้าเล่มรวมกัน จัดตั้งเป็นกลีบแบบลูกมะเฟือง ปลายดาบชี้ขึ้นบน ส่วนคมของดาบหันออก ก่อสร้างด้วยคอนกรีตเสริมเหล็กประดับหินอ่อน มีความสูงประมาณ 50 เมตร ดาบปลายปืนส่วนด้ามตั้งเหนือเพดานห้องโถงใหญ่ ซึ่งใช้เก็บกระสุนปืนใหญ่บรรจุอัฐิทหารที่เสียชีวิตในกรณีพิพาทระหว่างไทยกับฝรั่งเศส ด้านนอกตอนโคนดาบปลายปืนมีรูปปั้นหล่อทองแดงขนาดสองเท่าคนธรรมดาของนักรบ 5 เหล่า คือ ทหารบก ทหารเรือ ทหารอากาศ ตำรวจ และพลเรือน ศิลปินผู้ปั้นรูปเหล่านี้เป็นลูกศิษย์ของศาสตราจารย์ศิลป์ พีระศรี เช่น สิทธิเดช แสงหิรัญ, อนุจิตร แสงเดือน, พิมาน มูลประสุข, แช่ม ขาวมีชื่อ ภายใต้การควบคุมของศาสตราจารย์ศิลป์ พีระศรี ด้านนอกของผนังห้องโถงเป็นแผ่นทองแดงจารึกนามผู้เสียชีวิต รายนามผู้ที่ได้รับการจารึกไว้มีทั้งสิ้น 160 นาย เป็นทหารบก 94 นาย ทหารเรือ 41 นาย ทหารอากาศ 13 นาย และตำรวจสนาม 12 นาย จนถึงปัจจุบันแผ่นทองแดงจารึกรายนามผู้เสียชีวิตและผู้สละชีพเพื่อชาติจากสงครามต่าง ๆ ตั้งแต่ พ.ศ. 2483–2497 รวมทั้งสิ้น 801 นาย
ความสำคัญ

นอกจากเป็นอนุสรณ์สถานที่สำคัญ และเป็นที่จารึกรายนามทหารที่เสียชีวิต ในกรณีพิพาทระหว่างไทยกับฝรั่งเศส สงครามโลกครั้งที่สอง และสงครามเกาหลีแล้ว ยังเป็นต้นทางของถนนพหลโยธิน รวมไปถึงศูนย์กลางการคมนาคมที่มีรถโดยสารให้บริการในหลายเส้นทาง เป็นจำนวนมาก ทั้งรถเมล์ รถไฟฟ้า BTS และรถตู้ ผ่านตลอด 24 ชั่วโมง จึงทำให้อนุสาวรีย์ชัยสมรภูมิเป็นชุมทางการคมนาคมที่สำคัญของกรุงเทพมหานครในปัจจุบัน
นอกจากนี้ยังเป็นสถานที่ถ่ายทำภาพยนตร์โฆษณา ptt performa gold เมื่อปี พ.ศ. 2540 และยังเป็นฉากระเบิดอนุสาวรีย์ ในภาพยนตร์เรื่อง มหาอุตม์ เมื่อปี พ.ศ. 2546
สถานที่สำคัญใกล้เคียง

โรงพยาบาลราชวิถี และ วิทยาลัยแพทยศาสตร์ มหาวิทยาลัยรังสิต
สถาบันสุขภาพเด็กแห่งชาติมหาราชินี (โรงพยาบาลเด็ก)
โรงพยาบาลพระมงกุฎเกล้า, วิทยาลัยแพทย์ศาสตร์พระมงกุฎเกล้า
วิทยาลัยพยาบาลบรมราชชนนี กรุงเทพ
คณะสาธารณสุขศาสตร์ คณะทันตแพทยศาสตร์ สถาบันเวชศาสตร์เขตร้อน มหาวิทยาลัยมหิดล
เซ็นจูรี่ เดอะมูฟวี่พลาซ่า
เซ็นเตอร์วัน ช้อปปิ้งพลาซ่า
ทางพิเศษศรีรัช
สถานีรถไฟฟ้า BTS อนุสาวรีย์ชัยสมรภูมิ
การเดินทาง

การเดินทางโดยรถโดยสารสาธารณะสู่อนุสาวรีย์ชัยสมรภูมิ
การเดินทาง > ภาพรวม

| บริการ | สถานี/ที่หยุดรถประจำทาง | เส้นทาง/สาย |
| --- | --- | --- |
|  รถโดยสารประจำทาง | เกาะราชวิถี | 8(2-38), 12(3-37), 14(3-39), 18(2-3), 28(4-38), 97(2-15), 108(4-19), 509(4-60), 515(4-61), 515E, 536(3-24E), 537(3-26E), 538(1-24E), 539(4-62), 3-55 |
|  รถโดยสารประจำทาง | เกาะพญาไท | 14(3-39), 17(4-3), 24(2-39), 34(เดิม), 34(1-3), 34E(1-2E), 36(2-40), 38(3-8), 54(2-44), 59(เดิม), 59(1-8), 62(3-42), 74, 77(3-45), 108(4-19), 139(3-16E), 140(4-23E), 529(4-28), 536(3-24E), 1-7E(59E), 1-63, 1-80E(60E), 2-10E(63), 3-44, 3-54, 4-69(201) |
|  รถโดยสารประจำทาง | เกาะดินแดง | 12(3-37), 24(2-39), 26E(1-35E), 27(1-37), 34E(1-2E), 36(2-40), 36ก(2-41), 59(1-8), 92, 187(1-17), 517(1-56), 537(3-26E), 538(1-24E), A2, 1-50(168), 1-63, 2-53, 3-55, 4-69(201) |
|  รถโดยสารประจำทาง | เกาะพหลโยธิน | 8(2-38), 27(เดิม), 28(4-38), 34(เดิม), 34(1-3), 39(เดิม), 39(1-5), 54(2-44), 59(เดิม), 63(เดิม), 74, 77(3-45), 97(2-15), 157(4-54E), 166(เดิม), 166(2-21E), 166(2-31E), 509(4-60), 510(1-19), 510E(1-20E), 522(1-22E), 1-7E(59E), 1-80E(60E), 2-10E(63), 2-53, 4-33E |
|  รถไฟฟ้าบีทีเอส | N3 อนุสาวรีย์ชัยสมรภูมิ |   สายสุขุมวิท |
องค์การขนส่งมวลชนกรุงเทพ
สีม่วง : เขตการเดินรถที่ 1
สีเขียว : เขตการเดินรถที่ 2
สีแดง : เขตการเดินรถที่ 3
สีส้มแดง : เขตการเดินรถที่ 4
สีชมพู : เขตการเดินรถที่ 5
สีเหลือง : เขตการเดินรถที่ 6
สีนํ้าเงิน : เขตการเดินรถที่ 7
สีนํ้าตาล : เขตการเดินรถที่ 8
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)
สีดำ : เส้นทางของบริษัทอื่นๆ
การเดินทาง > รถโดยสารประจำทาง (เกาะดินแดง) > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 24 (2-39) | ประชานิเวศน์ 3 | จุฬาลงกรณ์มหาวิทยาลัย | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 26E (1-35E)   | มีนบุรี | ทางด่วน: อนุสาวรีย์ชัยสมรภูมิ | 1.รถโดยสารประจำทางสีครีม-แดง 2.รถโดยสารประจำทางปรับอากาศสีฟ้า (ใช้แก๊สธรรมชาติ)  | ขสมก. |  |
| 36 (2-40) |  อู่พระราม 9 | ท่านํ้าสี่พระยา | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 36ก (2-41) | ตลาดปัฐวิกรณ์ | อนุสาวรีย์ชัยสมรภูมิ | 1.รถโดยสารประจำทางสีครีม-แดง | ขสมก. |  |
| 59 (1-8) | อู่รังสิต | สนามหลวง (อนุสาวรีย์ทหารอาสา) | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. | ผ่าน ปปส. ม.หอการค้า รร.สุรศักดิ์มนตรี สุทธิสาร ห้าแยกลาดพร้าว |
| A2   | ท่าอากาศยานดอนเมือง | ทางด่วน: อนุสาวรีย์ชัยสมรภูมิ | 1.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. | ผ่าน ปปส. |
| 1-50 (168)  | เคหะร่มเกล้า | อนุสาวรีย์ชัยสมรภูมิ | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู)  3.รถโดยสารประจำทางปรับอากาศสีฟ้า (ใช้แก๊สธรรมชาติ)  | ขสมก. |  |
| 2-53 | วงกลม: อนุสาวรีย์ชัยสมรภูมิ | รัชดาภิเษก | 1.รถโดยสารประจำทางสีครีม-แดง | ขสมก. |  |
| 4-69 (201) | อู่บรมราชชนนี | พระราม 9 | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
การเดินทาง > รถโดยสารประจำทาง (เกาะดินแดง) > รถเอกชน

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 12 (3-37)  | ศูนย์วัฒนธรรมแห่งประเทศ | สํานักงานที่ดินกรุงเทพ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 27 (1-37)  | มีนบุรี | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 34E (1-2E)   | รังสิต | ทางด่วน: หัวลำโพง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 92 | พัฒนาการ | อนุสาวรีย์ชัยสมรภูมิ | 1.รถโดยสารประจำทางธรรมดาสีขาว-นํ้าเงิน | บจก.ซัคเซสบัสเซอร์วิส บจก.สหมีชัยขนส่ง |  |
| 187 (1-17)  | รังสิตคลอง 3 | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 517 (1-56)  | พระจอมเกล้าเจ้าคุณทหารลาดกระบัง | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 537 (3-26E)   | สถาบันการแพทย์จักรีนฤบดินทร์ | โรงพยาบาลรามาธิบดี | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 538 (1-24E)   | มหาวิทยาลัยเทคโนโลยีราชมงคลธัญบุรี | โรงพยาบาลสงฆ์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1-63  | ตลาดปัฐวิกรณ์ | พระราม 8 | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-55  | ท่าเรือคลองเตย | พระราม 7 | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
การเดินทาง > รถโดยสารประจำทาง (เกาะพญาไท) > องค์การขนส่งมวลชนกรุงเทพ

เส้นทางที่มีรถรองรับวีลแชร์
การเดินทาง > รถโดยสารประจำทาง (เกาะพญาไท) > รถเอกชน

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 14 (3-39)  | ถนนตก | ศรีย่าน | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 17 (4-3)  | บิ๊กซีพระประแดง | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 34E (1-2E)   | รังสิต | หัวลำโพง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 34 (เดิม)  | รังสิต | หัวลำโพง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 34 (1-3)  | บางเขน | หัวลำโพง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 38 (3-8)  | มหาวิทยาลัยรามคำแหง 2 | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 74 | ห้วยขวาง | คลองเตย | 1.รถโดยสารประจำทางขนาดเล็กสีส้ม | บจก.เนื้อทองทรานสปอร์ต |  |
| 77 (3-45)  | เซ็นทรัลพระราม 3 | สถานีขนส่งผู้โดยสารจตุจักร (หมอชิต 2) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 108 (4-19)  | วงกลม: เดอะมอลล์ท่าพระ | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 139 (3-16E)   | มหาวิทยาลัยรามคำแหง 2 | อนุสาวรีย์ชัยสมรภูมิ | 1.รถโดยสารประจำทางปรับอากาศสีฟ้า (ใช้แก๊สธรรมชาติ) | บจก.ไพศาลสามัคคีขนส่ง |  |
| 140 (4-23E)   | แสมดำ | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 529 (4-28)  | แสมดำ | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1-63  | ตลาดปัฐวิกรณ์ | พระราม 8 | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-44  | ท่าเรือคลองเตย | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-54  | ตลาดพลู | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
การเดินทาง > รถโดยสารประจำทาง (เกาะราชวิถี) > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 509 (4-60) | หมู่บ้านเศรษฐกิจ |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีส้ม (ยูโรทู) | ขสมก. | ผ่านศิริราช |
| 515E  | เซ็นทรัลศาลายา | ทางด่วน: อนุสาวรีย์ชัยสมรภูมิ | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 536 (3-24E)   |  อู่ฟาร์มจระเข้สมุทรปราการ | ทางด่วน:  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีส้ม (ยูโรทู) 2.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
การเดินทาง > รถโดยสารประจำทาง (เกาะราชวิถี) > รถเอกชน

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 8 (2-38)  | แฮปปี้แลนด์ | สะพานพระพุทธยอดฟ้า | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 12 (3-37)  | ศูนย์วัฒนธรรมแห่งประเทศไทย | สํานักงานที่ดินกรุงเทพ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 14 (3-39)  | ถนนตก | ศรีย่าน | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 18 (2-3)  | ตลาดท่าอิฐ | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 28 (4-38)   | มหาวิทยาลัยราชภัฏจันทรเกษม | สถานีขนส่งผู้โดยสารสายใต้ใหม่ (ตลิ่งชัน) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 108 (4-19)  | วงกลม: เดอะมอลล์ท่าพระ | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 538 (1-24E)   | มหาวิทยาลัยเทคโนโลยีราชมงคลธัญบุรี | ทางด่วน: โรงพยาบาลสงฆ์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 539 (4-62)  | อ้อมน้อย | อนุสาวรีย์ชัยสมรภูมิ | 1.รถโดยสารประจำทางปรับอากาศสีฟ้า (ใช้แก๊สธรรมชาติ) | หจก.บุญมงคลกาญจน์ |  |
| 3-55  | ท่าเรือคลองเตย | พระราม 7 | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
การเดินทาง > รถโดยสารประจำทาง (เกาะพหลโยธิน) > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 54 (2-44) |  วงกลม: อู่พระราม 9 | ดินแดง | 1.รถโดยสารประจำทางสีครีม-แดง | ขสมก. |  |
| 59 (เดิม) |  อู่รังสิต | สนามหลวง (อนุสาวรีย์ทหารอาสา) | 1.รถโดยสารประจำทางสีครีม-แดง | ขสมก. | ผ่านจตุจักร กิ่งเพชร หลานหลวง |
| 63 (เดิม) |  MRT พระนั่งเกล้า | อนุสาวรีย์ชัยสมรภูมิ | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 166 (เดิม)  | ศูนย์ราชการแจ้งวัฒนะ | ทางด่วน: อนุสาวรีย์ชัยสมรภูมิ | 1.รถโดยสารประจำทางสีครีม-แดง 2.รถโดยสารประจำทางปรับอากาศสีครีม-น้ำเงิน | ขสมก. |  |
| 166 (2-21E)  | เมืองทองธานี | ทางด่วน: อนุสาวรีย์ชัยสมรภูมิ | 1.รถโดยสารประจำทางปรับอากาศสีครีม-น้ำเงิน | ขสมก. |  |
| 166 (2-31E)  | ศรีสมาน | ทางด่วน: อนุสาวรีย์ชัยสมรภูมิ | 1.รถโดยสารประจำทางปรับอากาศสีครีม-น้ำเงิน | ขสมก. |  |
| 509 (4-60) (2) | หมู่บ้านเศรษฐกิจ |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีส้ม (ยูโรทู) | ขสมก. | ผ่านศิริราช |
| 510 (1-19) (2)  | มหาวิทยาลัยธรรมศาสตร์ศูนย์รังสิต | อนุสาวรีย์ชัยสมรภูมิ | 1.รถโดยสารประจำทางสีครีม-แดง 2.รถโดยสารประจำทางปรับอากาศสีฟ้า (ใช้แก๊สธรรมชาติ)  | ขสมก. |  |
| 510E (1-20E)   | มหาวิทยาลัยธรรมศาสตร์ศูนย์รังสิต | ทางด่วน: อนุสาวรีย์ชัยสมรภูมิ | 1.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
| 522 (1-22E)   |  อู่รังสิต | ทางด่วน: อนุสาวรีย์ชัยสมรภูมิ | 1.รถโดยสารประจำทางปรับอากาศสีส้ม (ยูโรทู) 2.รถโดยสารประจำทางปรับอากาศสีฟ้า (ใช้แก๊สธรรมชาติ)  | ขสมก. |  |
| 1-7E (59E)  |  อู่รังสิต | ทางด่วน: สนามหลวง (อนุสาวรีย์ทหารอาสา) | 1.รถโดยสารประจำทางสีครีม-แดง | ขสมก. | ผ่านกิ่งเพชร แจ้งวัฒนะ |
| 1-80E (60E)  |  อู่สวนสยาม | ทางด่วน: MRT สนามไชย | 1.รถโดยสารประจำทางสีครีม-แดง | ขสมก. |  |
| 2-10E (63)  | นครอินทร์ | ประตูน้ำ | 1.รถโดยสารประจำทางสีครีม-แดง | ขสมก. |  |
| 2-53 | วงกลม: อนุสาวรีย์ชัยสมรภูมิ | รัชดาภิเษก | 1.รถโดยสารประจำทางสีครีม-แดง | ขสมก. |  |
| 4-33E  | ท่าน้ำพระประแดง | ทางด่วน: สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีส้ม (ยูโรทู) | ขสมก. |  |
การเดินทาง > รถโดยสารประจำทาง (เกาะพหลโยธิน) > รถเอกชน

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 8 (2-38)  | แฮปปี้แลนด์ | สะพานพระพุทธยอดฟ้า | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 28 (4-38)  | มหาวิทยาลัยราชภัฏจันทรเกษม | สถานีขนส่งผู้โดยสารสายใต้ใหม่ (ตลิ่งชัน) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 34 (1-3)  | บางเขน | สถานีรถไฟกรุงเทพ (หัวลำโพง) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 34 (เดิม)  | รังสิต | สถานีรถไฟกรุงเทพ (หัวลำโพง) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 39 (1-5)  | รังสิต | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 39 (เดิม)  | ตลาดไท | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 74 | ห้วยขวาง | คลองเตย | 1.รถโดยสารประจำทางขนาดเล็กสีส้ม | บจก.เนื้อทองทรานสปอร์ต |  |
| 77 (3-45)  | เซ็นทรัลพระราม 3 | สถานีขนส่งผู้โดยสารจตุจักร (หมอชิต 2) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 157 (4-54E)   | อ้อมใหญ่ | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
ดูเพิ่ม

รายชื่ออนุสาวรีย์และอนุสรณ์สถานในประเทศไทย
ตรงกลางอนุสาวรีย์เป็นรูปดาบปลายปืนจำนวน 5 เล่มประกอบรวมกัน
อนุสาวรีย์ชัยสมรภูมิยามค่ำคืน
ศูนย์การค้าเซ็นจูรี่ เดอะมูฟวี่พลาซ่า
รถโดยสารประจำทางสาย 8 (บริการโดย บจก.ไทยสมายล์บัส) ที่เกาะราชวิถี
อนุทิน ชาญวีรกูล

| อนุทิน ชาญวีรกูลท> จ. ม.ป.ช. ม.ว.ม. ร.ง.ภ. |
| --- | --- |
อนุทิน ใน พ.ศ. 2566

รองนายกรัฐมนตรี
อยู่ในวาระ
เริ่มดำรงตำแหน่ง  10 กรกฎาคม พ.ศ. 2562 (5 ปี 8 เดือน 2 วัน)ดำรงตำแหน่งร่วมกับ  ประวิตร วงษ์สุวรรณ (พ.ศ. 2562–2566)  สมคิด จาตุศรีพิทักษ์ (พ.ศ. 2562–2563)  วิษณุ เครืองาม (พ.ศ. 2562–2566) จุรินทร์ ลักษณวิศิษฏ์ (พ.ศ. 2562–2566) ดอน ปรมัตถ์วินัย (พ.ศ. 2563–2566) สุพัฒนพงษ์ พันธ์มีเชาว์ (พ.ศ.2563–2566)  ภูมิธรรม เวชยชัย (พ.ศ. 2566–ปัจจุบัน) สมศักดิ์ เทพสุทิน (พ.ศ. 2566–2567) ปานปรีย์ พหิทธานุกร (พ.ศ. 2566–2567) พัชรวาท วงษ์สุวรรณ (พ.ศ. 2566–2567) พีระพันธุ์ สาลีรัฐวิภาค (พ.ศ. 2566–ปัจจุบัน) สุริยะ จึงรุ่งเรืองกิจ (พ.ศ. 2567–ปัจจุบัน) พิชัย ชุณหวชิร (พ.ศ. 2567–ปัจจุบัน) ประเสริฐ จันทรรวงทอง (พ.ศ. 2567–ปัจจุบัน)
นายกรัฐมนตรี: ประยุทธ์ จันทร์โอชา เศรษฐา ทวีสิน แพทองธาร ชินวัตร
ก่อนหน้า: ประวิตร วงษ์สุวรรณ วิษณุ เครืองาม ประจิน จั่นตอง สมคิด จาตุศรีพิทักษ์ ฉัตรชัย สาริกัลยะ
รัฐมนตรีว่าการกระทรวงมหาดไทย
อยู่ในวาระ
เริ่มดำรงตำแหน่ง  1 กันยายน พ.ศ. 2566 (1 ปี 6 เดือน 11 วัน)
นายกรัฐมนตรี: เศรษฐา ทวีสิน แพทองธาร ชินวัตร
รัฐมนตรีช่วย: เกรียง กัลป์ตินันท์  (2566 – 2567) ชาดา ไทยเศรษฐ์  (2566 – 2567) ทรงศักดิ์ ทองศรี ซาบีดา ไทยเศรษฐ์ ธีรรัตน์ สำเร็จวาณิชย์
ก่อนหน้า: อนุพงษ์ เผ่าจินดา
รัฐมนตรีว่าการกระทรวงสาธารณสุข
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566 (4 ปี 1 เดือน 22 วัน)
นายกรัฐมนตรี: ประยุทธ์ จันทร์โอชา
รัฐมนตรีช่วย: สาธิต ปิตุเตชะ
ก่อนหน้า: ปิยะสกล สกลสัตยาทร
ถัดไป: ชลน่าน ศรีแก้ว
รัฐมนตรีช่วยว่าการกระทรวงสาธารณสุข
ดำรงตำแหน่ง 30 มิถุนายน พ.ศ. 2547 – 6 ตุลาคม พ.ศ. 2547 (3 เดือน 6 วัน)
นายกรัฐมนตรี: ทักษิณ ชินวัตร
รัฐมนตรีว่าการ: สุดารัตน์ เกยุราพันธุ์
ก่อนหน้า: สิริกร มณีรินทร์
ถัดไป: สุชัย เจริญรัตนกุล
ดำรงตำแหน่ง 11 มีนาคม พ.ศ. 2548 – 19 กันยายน พ.ศ. 2549 (1 ปี 6 เดือน 8 วัน)
นายกรัฐมนตรี: ทักษิณ ชินวัตร
รัฐมนตรีว่าการ: สุชัย เจริญรัตนกุล
ก่อนหน้า: สุชัย เจริญรัตนกุล
ถัดไป: มรกต กรเกษม วัลลภ ไทยเหนือ
รัฐมนตรีช่วยว่าการกระทรวงพาณิชย์
ดำรงตำแหน่ง 6 ตุลาคม พ.ศ. 2547 – 11 มีนาคม พ.ศ. 2548 (5 เดือน 5 วัน)
นายกรัฐมนตรี: ทักษิณ ชินวัตร
รัฐมนตรีว่าการ: อดิศัย โพธารามิก
ก่อนหน้า: พงษ์ศักดิ์ รักตพงศ์ไพศาล
ถัดไป: สุริยา ลาภวิสุทธิสิน
หัวหน้าพรรคภูมิใจไทย
อยู่ในวาระ
เริ่มดำรงตำแหน่ง  14 ตุลาคม พ.ศ. 2555 (12 ปี 4 เดือน 26 วัน)
ก่อนหน้า: ชวรัตน์ ชาญวีรกูล
สมาชิกสภาผู้แทนราษฎรแบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562 (5 ปี 11 เดือน 16 วัน)
 
ข้อมูลส่วนบุคคล
เกิด: 13 กันยายน พ.ศ. 2509 (58 ปี) อำเภอพระนคร จังหวัดพระนคร​ ประเทศไทย
พรรคการเมือง: ไทยรักไทย (2543–2550) ภูมิใจไทย (2555–ปัจจุบัน)
คู่สมรส: สนองนุช วัฒนวรางกูร (หย่า) ศศิธร จันทรสมบูรณ์ (หย่า) วธนนนท์ นิรามิษ
บุตร: 2 คน
บุพการี: ชวรัตน์ ชาญวีรกูล (บิดา) ทัศนีย์ ชาญวีรกูล (มารดา)
ศิษย์เก่า: มหาวิทยาลัยฮอฟสตรา   มหาวิทยาลัยธรรมศาสตร์
ทรัพย์สินสุทธิ: 4,372 ล้านบาท (พ.ศ. 2566)
ลายมือชื่อ: 

อนุทิน ชาญวีรกูล ท.จ. ม.ป.ช. ม.ว.ม. ร.ง.ภ. (เกิด 13 กันยายน พ.ศ. 2509) ชื่อเล่น หนู เป็นนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงมหาดไทย ในรัฐบาลแพทองธาร ชินวัตร หัวหน้าพรรคภูมิใจไทย อดีตรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข และรัฐมนตรีช่วยว่าการกระทรวงพาณิชย์ เคยถูกตัดสิทธิ์ทางการเมือง 5 ปี เนื่องจากเป็นกรรมการบริหารของพรรคไทยรักไทย
ประวัติ

อนุทินเกิดที่กรุงเทพมหานคร มีชื่อเล่นว่า "หนู" ที่สื่อมวลชนนิยมเรียกกัน​ว่า "เสี่ยหนู" ต่อมาสื่อมวลชนได้เรียกเป็น “หมอหนู” ในช่วงดำรงตำแหน่งรัฐมนตรีว่าการกระทรวงสาธารณสุข ท่ามกลางการแพร่ระบาดของโควิด-19 โดยเขาเป็นบุตรคนโตของนายชวรัตน์ ชาญวีรกูล รัฐมนตรีว่าการกระทรวงมหาดไทย ในรัฐบาลของนายอภิสิทธิ์ เวชชาชีวะ และผู้ก่อตั้ง บมจ.ซิโน-ไทย เอ็นจีเนียริ่งแอนด์คอนสตรัคชั่น อนุทินสำเร็จการศึกษาระดับมัธยมศึกษาจากโรงเรียนอัสสัมชัญ และระดับอุดมศึกษาด้านวิศวกรรมศาสตร์ จากมหาวิทยาลัยฮอฟสตรา (Hofstra University)​ รัฐนิวยอร์ก​ สหรัฐ​ เมื่อปี พ.ศ. 2532 และจากคณะพาณิชยศาสตร์และการบัญชี มหาวิทยาลัยธรรมศาสตร์ (Mini MBA) เมื่อปี พ.ศ. 2533
ชีวิตส่วนตัว สมรสครั้งแรกกับสนองนุช (สกุลเดิม วัฒนวรางกูร) เมื่อปี พ.ศ. 2533 มีบุตร 2 คน คือ นัยน์ภัค และเศรณี ชาญวีรกูล ต่อมาในปี พ.ศ. 2556 เขาได้หย่ากับสนองนุช และสมรสใหม่กับศศิธร (สกุลเดิม จันทรสมบูรณ์) รองกรรมการผู้จัดการ แรนโช ชาญวีร์ รีสอร์ท แอนด์ คันทรีคลับ ปากช่อง ต่อมาในเดือนมกราคม พ.ศ. 2562 อนุทินได้หย่ากับศศิธร อีกสามปีต่อมาเขาเปิดตัวสุภานัน นิรามิษ (ต่อมาได้เปลี่ยนชื่อเป็น "วธนนนท์") ซึ่งเป็นคู่รักคนปัจจุบัน เขามีความชื่นชอบส่วนตัวคือ สะสมพระเครื่อง
ในวันที่ 3 มกราคม พ.ศ. 2567 เขาได้รับพระราชทานยศกองอาสารักษาดินแดนเป็นนายกองใหญ่ให้แก่อนุทิน ในฐานะเป็นผู้บัญชาการกองอาสารักษาดินแดนจากการดำรงตำแหน่งรัฐมนตรีว่าการกระทรวงมหาดไทย และเมื่อวันที่ 23 พฤษภาคม พ.ศ. 2567 สถาบันพระบรมราชชนกได้มอบปริญญาสาธารณสุขศาสตรดุษฎีบัณฑิตกิตติมศักดิ์ ให้แก่อนุทิน
บทบาททางการเมือง

พ.ศ. 2539 เข้าสู่วงการการเมืองโดยการรับตำแหน่ง ที่ปรึกษารัฐมนตรีว่าการกระทรวงการต่างประเทศ (ประจวบ ไชยสาส์น) และดำรงตำแหน่งรัฐมนตรีช่วยว่าการกระทรวงสาธารณสุข (พ.ศ. 2547 และ พ.ศ. 2548) และรัฐมนตรีช่วยว่าการกระทรวงพาณิชย์ (พ.ศ. 2547) ต่อมาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารของพรรคไทยรักไทย
หลังจากพ้นกำหนดการตัดสิทธิทางการเมืองในปี พ.ศ. 2555 เขาได้สมัครเข้าเป็นสมาชิกพรรคภูมิใจไทย ที่ในขณะนั้นมีหัวหน้าพรรคคือชวรัตน์ ชาญวีรกูล ผู้เป็นบิดาที่ย้ายมาจากพรรคพลังประชาชนร่วมกับกลุ่มเพื่อนเนวิน และเมื่อวันที่ 14 ตุลาคม อนุทินได้รับเลือกตั้งเป็นหัวหน้าพรรคต่อจากบิดา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 1 แต่การเลือกตั้งเป็นโมฆะ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 1 และได้รับการเสนอชื่อให้เป็นบุคคลที่พรรคการเมืองจะเสนอชื่อต่อรัฐสภาให้เป็นนายกรัฐมนตรี ซึ่งหลังการเลือกตั้ง อนุทินและพรรคภูมิใจไทยได้เข้าร่วมจัดตั้งรัฐบาลกับพรรคพลังประชารัฐ และสนับสนุนพลเอกประยุทธ์ จันทร์โอชา ให้ดำรงตำแหน่งนายกรัฐมนตรีต่อเป็นสมัยที่ 2 โดยเขาได้รับแต่งตั้งเป็นรองนายกรัฐมนตรีและรัฐมนตรีว่าการกระทรวงสาธารณสุข และดำรงตำแหน่งประธานสถาบันวิจัยระบบสาธารณสุขไปโดยปริยาย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้รับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 1 และได้รับการเสนอชื่อให้เป็นบุคคลที่พรรคการเมืองจะเสนอชื่อต่อรัฐสภาให้เป็นนายกรัฐมนตรีอีกครั้ง และหลังการเลือกตั้ง พรรคภูมิใจไทยประกาศไม่ร่วมจัดตั้งรัฐบาลกับพรรคแกนนำหรือพรรคร่วมใด ๆ ที่มีนโยบายแก้ไขประมวลกฎหมายอาญา มาตรา 112 แต่ก็จะไม่จัดตั้งหรือสนับสนุนรัฐบาลเสียงข้างน้อยเช่นเดียวกัน ต่อมาเมื่อพรรคเพื่อไทยเป็นแกนนำในการจัดตั้งรัฐบาล พรรคภูมิใจไทยจึงเข้าร่วมรัฐบาล จากนั้นเขาได้รับการแต่งตั้งเป็นรองนายกรัฐมนตรีอีกครั้ง และเป็นรัฐมนตรีว่าการกระทรวงมหาดไทยอีกตำแหน่งหนึ่งด้วย จนทำให้ปลายปีผู้สื่อข่าวสายทำเนียบตั้งฉายาให้ว่ารัฐบาล "แกงส้มผักรวม" สื่อความหมายถึง การฉีก บันทึกความเข้าใจ (MOU) ล้มพรรคส้ม (ก้าวไกล) ในการเป็นรัฐบาล แล้วมารวมกับภูมิใจไทยตั้งรัฐบาลแทน
บทบาททางการเมือง > การดำรงตำแหน่งรัฐมนตรี

ในช่วงที่เขาดำรงตำแหน่งรัฐมนตรีว่าการกระทรวงสาธารณสุข ได้ให้สัมภาษณ์เชิงตำหนิบุคลากรทางการแพทย์ที่ติดเชื้อจากการปฏิบัติหน้าที่รักษาโควิด-19 ซึ่งต่อมาเจ้าตัวได้ออกมาชี้แจงในวันเดียวกัน อีกทั้งยังเคยมีมุมมองส่วนตัวต่อโรคดังกล่าวว่าเป็นเหมือนโรคหวัด ซึ่งต่อมาการระบาดของโควิด-19 กระจายไปอย่างรวดเร็วทั่วทั้งประเทศ เขาได้ร่วมแถลงข่าวกับคณะแพทย์จนปรากฏภาพการร้องไห้ออกมา และเผยต่อสื่อว่า ขอให้เชื่อมั่นจะไม่ทำให้ผิดหวัง
ต่อมาในวาระเข้ารับตำแหน่งรัฐมนตรีว่าการกระทรวงมหาดไทย เขาได้กล่าวว่า "ผมเป็นคนทำงานวันนี้ สั่งงานวันนี้ ต้องเสร็จเมื่อวาน เพราะงั้นก็ขอให้ทุกคนได้มีความมั่นใจ"  จึงทำให้วลีดังกล่าวเป็นกระแสในสื่อสังคมออนไลน์ วันต่อมาในการประชุมผู้ว่าราชการจังหวัดทั่วประเทศที่โรงแรมเซ็นทารา แกรนด์ แอท เซ็นทรัล ลาดพร้าว เขามอบหมายให้ ชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นผู้คัดกรองบุคคลที่จะมาดำรงตำแหน่งในส่วนท้องถิ่น ทั้งนี้ ชาดาเคยถูกคณะรักษาความสงบแห่งชาติ (คสช.) จับตามองในฐานะผู้มีอิทธิพล และเคยถูกเจ้าหน้าที่ใช้อำนาจตามคำสั่ง คสช. ตรวจค้นบ้านของเขาในปี พ.ศ. 2560